SORON KÍVÜLI BÍRÓSÁGI ÜLNÖKÖK VÁLASZTÁSA 2023.

A köztársasági elnök a 174/2023. (VIII.24.) KE határozatával a 2023. évi soron kívüli ülnökválasztást 2023.szeptember 1. napja  és 2023. november 30. napja közötti időpontra tűzte ki. 
[bookmark: _GoBack]Tekintettel arra, hogy a Kunszentmiklósi Járásbíróságra 3 ülnök választása történt csak meg, így szükséges még 1 további ülnök megválasztása.
KI LEHET ÜLNÖK? 
Általános feltételek:
- magyar állampolgárság 
- a 30. életév betöltése (a 70.életév betöltésével az ülnöki megbízatás megszűnik!) 
- nem áll cselekvőképességet érintő gondnokság vagy támogatott döntéshozatal hatálya alatt 
- büntetlen előéletű és nem áll közügyektől eltiltás hatálya alatt /Hatósági erkölcsi bizonyítvánnyal kell igazolni mindkét feltételt/ 
- nem lehet párt tagja, politikai tevékenységet nem folytathat. 
Különös feltétel: 
A fiatalkorúak elleni büntetőeljárásban ülnökként a büntetőeljárásról szóló 2017. évi XC. törvény (Be.) 680. § (5) bekezdésben rögzítettek szerint kizárólag
a.) pedagógus, 
b.) pszichológus, vagy 
c.) a család-, gyermek- és ifjúságvédelmi szolgáltatás, gyámügyi igazgatás keretében az ellátottak gyógyítását, ápolását, foglalkoztatását, fejlesztését, ellátását, nevelését, gondozását vagy szociális segítését, a gyermek sorsának rendezését közvetlenül szolgáló, egyetemi vagy főiskolai végzettséghez kötött munkakörben dolgozó vagy korábban dolgozó személy vehet részt. 
Az ülnököket jelölni kell!
 KI ÉLHET JELÖLÉSI JOGGAL? 
A fiatalkorúak büntető ügyeiben eljáró bírósághoz ülnökjelölés: 
a.) pedagógus ülnököket 
- a bíróság illetékességi területén működő alapfokú és középfokú nevelési-oktatási intézmények tantestületei 
b.) nem pedagógus ülnököket (pszichológus, gyermekvédelmi ellátórendszerben dolgozó, vagy korábban dolgozott) 
- egyesületek (kivéve pártokat) 
- a foglalkozásuk szerinti érdek-képviseleti szervek, 
- valamint a Be. 680.§ (5) bek. c) pontja szerinti /a család-, gyermek- és ifjúságvédelmi szolgáltatás, gyámügyi igazgatás keretében az ellátottak gyógyítását, ápolását, foglalkoztatását, fejlesztését, ellátását, nevelését, gondozását vagy szociális segítését, a gyermek sorsának rendezését közvetlenül szolgáló/ munkakörben foglalkoztató, vagy korábban foglalkoztató szervezetek jelölhetnek.
SZÜKSÉGES IRATOK
 - Az ülnökjelölés „Bírósági ülnökké jelölés” nyomtatványon történik. 
- Az ülnökjelölt a jelölés elfogadásáról „Nyilatkozat bírósági ülnökké jelölés elfogadásáról” nyomtatványon nyilatkozik. 
- Minden ülnökjelölt a jelölés elfogadását követően Hatósági erkölcsi bizonyítvánnyal kell, hogy igazolja azt, hogy büntetlen előéletű és nem áll közügyektől eltiltás hatálya alatt. (mindkét feltétel igazolása szükséges!)
 - A fiatalkorúak büntetőügyeiben eljáró bíróság nem pedagógus ülnökjelöltjeinek fentieken felül igazolnia kell a megválasztásához szükséges adatokat és tényeket. (a felsőfokú végzettségét igazoló pedagógus, pszichológus diploma másolata, a Be.680. § (5) bek.c) pontja szerinti szervezet munkáltatói igazolása) Amennyiben az ülnökjelölt ezen igazolási kötelezettsége/i/ket elmulasztja ülnökké megválasztani nem lehet! 
ÜLNÖKÖK VÁLASZTÁSA 
Egy jelölt kizárólag egy bírósághoz választható meg ülnökké. A Kunszentmiklósi Járásbíróság ülnökeit a bíróság székhelye szerint illetékes helyi önkormányzat képviselőtestülete, valamint a települési nemzetiségi önkormányzat képviselőtestülete választja meg. 
ÜLNÖKJELÖLÉS BEJELENTÉSE 
A jelöléseket tartalmazó nyomtatványokat: 
„Bírósági ülnökké jelölés”, 
„Nyilatkozat bírósági ülnökké jelölés elfogadásáról” valamint a jelölt 
Hatósági erkölcsi bizonyítványát, illetve az egyéb dokumentumok másolatát legkésőbb 

2023. november 15. (szerda) 12.00 óráig

lehet leadni a Polgármesteri Hivatalban (6090 Kunszentmiklós, Kálvin tér 12.) Az ülnökválasztással kapcsolatos egyéb kérdésekben a 76/551-019 telefonon vagy a jegyzo@kunszentmiklos.hu email címen kaphatnak részletes tájékoztatást, de részletes információk, a kitöltendő nyomtatványok elérhetők a https://www.kunszentmiklos.hu oldalon, ahol a bírósági ülnökök jogairól és kötelezettségeiről szóló tájékoztató is megismerhető.

